Raketa kerosin va suyuq kislorodda ishlaydigan dvigatellarga ega bo‘ladi. U Oy orbitasiga 27 tonnagacha yukni olib chiqa oladi. Foto: AP Xitoy 2026 yilga borib Oyga taykonavtlarni jo‘natishda foydalaniladigan raketa parvozini amalga oshirishni rejalashtirmoqda. Bu haqda SpaceNews xabar berdi. Qayd etilishicha, yangi raketa kerosin va suyuq kislorodda ishlaydigan dvigatellarga ega bo‘ladi. SpaceNews ma’lumotiga ko‘ra, u Oy orbitasiga 27 tonnagacha yukni olib chiqa oladi. Raketaning balandligi 90 metrni tashkil etadi. Avvalroq Xitoyda fazoviy raketalarni uchirish uchun maxsus suzuvchi kosmodrom qurilayotgani xabar qilingandi.